આ વર્ષે ધોરણ 9 અને 11ની પરીક્ષા પદ્ધતિમાં ફેરફાર કરાયા બાદ હવે આગામી વર્ષ 2019-20થી ધોરણ 10 અને ધોરણ 12 વિજ્ઞાન પ્રવાહમાં પરીક્ષા પદ્ધતિમાં ફેરફાર જાહેર કરાશે. આ અંગે શિક્ષણબોર્ડના ચેરમેન નિયામક બી.એન.રાજગોરે જણાવ્યું હતું કે ધોરણ 9 અને 11 વિજ્ઞાન પ્રવાહની પ્રથમ પરીક્ષાના પ્રશ્નપત્ર પરિરૂપ તેના માર્ક્સ અને નમૂનાના પ્રશ્નપત્રો ગુજરાત માધ્યમિક બોર્ડની વેબસાઈટ WWW.GSEB.ORG ઉપરથી વિદ્યાર્થીઓને પ્રાપ્ત થશે. ધોરણ 9 અને 11ની બીજી પરીક્ષાના પરિરુપ અને નમૂનાના પ્રશ્નો હવે પછી પ્રસિદ્ધ કરવામાં આવશે.